cyanic-selkie/wikianc huggingface dataset:
Persenjataan Perang Vietnam
Helikopter
Helikopter buatan Hughes berkhidmat di Vietnam sebagai sebuah helikopter peninjau ringan (LOH) dan dipanggil Loach. Helikopter ini mempunyai enjin Allison T63-A-5A yang memberikan kuasa 253-shp. Prototaip helikopter ini melakukan penerbangan sulung dalam bulan Februari 1963. Helikopter ini memulakan khidmat dengan tentera Amerika Syarikat dalam tahun 1966. Helikopter ini memenangi pertandingan untuk pembekalan helikopter LOH mengalahkan rekaan Fairchild Hiller dan rekaan Bell Helicopter. Rekaan bell kemudiannya dikembangkan menjadi Bell 206 (dan kemudiannya OH-58 Kiowa)
Bunkface
2007–2010: Penubuhan dan Lesson of the Season
thumb|Gambar promo undian Bunkface di Blast Off Kugiran ini bermula sebagai empat sekawan yang bersekolah di SMK Sri Andalas dan sering mengadakan sesi jamming biasa di Klang, Selangor. Nama "Bunkface" berasal dari tajuk sebuah lagu dendangan Sum 41, "Crazy Amanda Bunkface", yang dicadangkan oleh bekas pemain dram, Biak.
Pada Mac 2006, Bunkface memenangi tempat pertama di pertandingan Band Rakan Seni Budaya anjuran Universiti Malaya, yang mana Piko dari kumpulan Marionexxes juga bertindak selaku pengurus acara, majalah muzik ROTTW turut sama menaja acara itu. Daripada itulah Bunkface julung kalinya disiarkan dalam majalah. Kemudian, Piko telah mencadangkan Bunkface kepada komuniti muzik Internet Demoplanet.tv untuk menawarkan penajaan untuk membikin video muzik. Pada akhir tahun 2006 barulah mereka dapat menarik perhatian umum dengan menyertai pertandingan realiti Blast Off.
Pada Disember 2007, Bunkface mengeluarkan EP pertama mereka yang berjudul Lesson of the Season yang diisi enam buah lagu berbahasa Inggeris yang mengadunkan general gaya pop-punk/rock alternatif. Lagu hit "Silly Lily" menduduki tangga teratas di carta hitz.fm Malaysian Top Ten selama 8 minggu dan carta Fly.fm Campur Chart selama 10 minggu. Single berbahasa Melayu pertama mereka, "Situasi" pula menduduki tangga #1 di carta XFresh FM serta mencapai tangga #3 di Carta Era FM selama 3 minggu.
Pada tahun 2009, Kumpulan Bunkface menggondol anugerah Rockstar, Break Out dan juga The Ultimate Shout! Award di upacara Anugerah Shout! pertama anjuran 8TV di Stadium Bukit Jalil. Pencapaian mereka di majlis penganugerahan urban tersebut menarik minat pihak penganjur One Movement For Music Perth (OMFM) dari Australia yang mengundang mereka untuk membuat persembahan di pesta yang diadakan di Perth pada 16–18 Oktober 2009, sekaligus menandakan kali pertama mereka membuat persembahan di luar negara.
Selepas Lesson Of the Season mereka pada tahun 2007, Bunkface kemudian membuat single melayu pertama mereka yang bertajuk "Situasi" pada tahun 2008. Pada asalnya, lagu itu dirakamkan dalam bahasa Inggeris, Tapi Youk mencadangkan band ini untuk merakam dalam bahasa Melayu. Beberapa bulan kemudian, "Situasi" menyerbu stesen-stesen radio tempatan Melayu dan nombor hit # 1 di Fly FM dan berterusan tangga di # 3 pada ERA FM selama 3 minggu. Oleh itu, nama Bunkface tleah disebut-sebut oleh para media dan menonjakkan lagi nama bunkface sehingga ke serantau.
2010: Phobia Phoney, projek sampingan dan jelajah
Bunkface menyertai kempen Everyone Connects anjuran TM dan menyanyikan lagu "Through My Window" yang disiarkan dalam iklan radio dan TV kempen tersebut. Lagu ini mula diperdengarkan ke udara dalam bentuk lagu misteri yang diedarkan ke semua stesen radio di negara. Misteri ini menimbulkan tanda tanya di kalangan orang awam mengenai siapa penyanyinya dan apakah tujuan lagu ini dimainkan. Populariti kumpulan Bunkface melonjak setelah didedahkan identiti mereka selaku penyanyi lagu tersebut. Ketika ini, bilangan peminat lagu "Through My Window" yang mendaftar di Facebook mencecah 17,000 orang di samping namanya disebut lebih 3.7 juta kali dan lebih 6,600 muat naik video and audio di laman sosial tersebut. Acara nyanyian beramai-ramai Everyone Connects yang turut mengetengahkan lagu "Through My Window" diadakan di Jalan Bukit Bintang pada 21 November 2009. Band indie lain yang turut serta dalam konsert gemilang itu ialah Rock N Roll John, Marionexxes, Maddame, Basolaye dan The Rodeo.
Pada Mac 2010, Bunkface melancarkan album penuh pertama mereka, iaitu Phobia Phoney yang terdiri daripada empat lagu Melayu dan enam lagu Inggeris, termasuk single-single hit seperti "Situasi", "Revolusi", "Prom Queen" dan "Soldier".
Pada pertengahan tahun 2010, Sam telah menubuhkan satu projek sampingan bernama The Azenders bersama-sama dengan rakan-rakannya dari kumpulan-kumpulan lain seperti Izal (Bass) dari One Buck Short, Ajam (Synth/Strings) dari Dichi Michi, dan Kudut (Drummer) dari Robot Asmara dan telah mengeluarkan single pertama mereka di Facebook, Myspace halaman yang dipanggil "Ladies And Gentlemen" dan kini semakin kerap bermain di stesen radio tempatan. Band ini juga mengeluarkan single melayu "Peribadi". Band ini juga telah mengeluarkan "Livin Rock and Roll", satu lagi single. Pada Ogos, beberapa akhbar memuatkan berita mengenai perselisihan faham di antara Sam dan anggota kumpulan Bunkface yang lain. Diberitakan Sam tidak berpuas hati kerana kejayaan Bunkface banyak dibantu oleh kesungguhan beliau sahaja. Sam dikatakan mahu meninggalkan kugiran itu dan membentuk kugiran baru.
Tidak lama selepas itu, Sam dan pengurusannya tampil menafikan dakwaan. Menurut mereka, Bunkface masih lagi utuh dan tidak akan berpecah (dalam waktu terdekat ini) sebaliknya akan terus merencana perjalanan seni mereka. Sam bagaimanapun mengakui akan menubuhkan sebuah kugiran indie terbaru yang lebih banyak menumpukan persembahan secara underground. Menurut Sam, penglibatannya dalam kugiran baru itu tidak bermakna dia mahu meninggalkan Bunkface sebaliknya sekadar mencuba perkara baru.
2011–2013: "Panik" dan pengharamannya, BF Rockstation dan Bunk Not Dead
Pada 23 Mac 2011, Festival Muzik Asia Hong Kong (HKAMF) telah diadakan di Pusat Pameran & Konvensyen Hong Kong, Hong Kong. Festival ini telah dianjurkan oleh IFPI di Hong Kong dan melibatkan enam negara dari seluruh Asia. Antara negara-negara yang mengambil bahagian dalam festival yang julung kalinya diadakan adalah seperti China, Taiwan, Singapura, Korea, Malaysia dan tuan rumahnya, Hong Kong. Jepun pada mulanya dijangka mengambil bahagian dalam festival itu oleh Ikumi Kumagai tetapi terpaksa menarik diri kerana keadaan di Jepun masih dalam keadaan tidak stabil pada masa itu. Dalam pusingan awal, Bunkface telah mempersembahkan lagu berjudul Escape Dance dan memberikan satu cabaran yang sukar untuk Qiong Wu, Kewei, dan The Boss. Persaingan begitu sengit bagi semua yang bergenre muzik pop dari China - Wu Qiong, Singapura - Kewei, The Boss - Korea dan Malaysia diwakili oleh Bunkface yang berjaya ke peringkat akhir. Untuk peringkat akhir ini, semua peserta yang telah berjaya dipilih atas undian juri diminta untuk memilih daripada mana-mana lagu popular dari artis yang lain tetapi dengan pilihan sendiri untuk pertandingan ini. Berdasarkan markah yang diberi oleh hakim, empat finalis kebangsaan telah memberikan satu pertandingan yang amat sengit dalam segi pemarkahan.
Ada ura-ura yang mengatakan kumpulan ini mahu berpindah ke Jakarta pada tahun 2012 atas faktor diatas. Namun ahli kumpulan ini menafikan dakwaan tersebut sebaliknya menegaskan bahawa mereka bukanlah berpindah, tetapi menetap buat sementara. Kalau semua perancangan berjalan lancar, Bunkaface akan mengadakan konsert jelajah Indonesia pada 2012 nanti. Apabila terlibat dengan konsert sebegini sudah pasti Bunkface perlu tinggalkan Malaysia. Paan berpendapat, Indonesia sebuah negara yang sangat besar, jadi konsert jelajah pasti mengambil masa yang lama.
Selain sibuk dengan persembahan pentas, Bunkface juga sibuk menguruskan kedai cenderamata dan aksesori yang beroperasi di SS15, Subang Jaya. Kedai yang dinamakan Bunkface Rockstation itu turut menjual barangan cenderamata daripada beberapa kumpulan ‘Indie’ seperti Hujan. Setiap barangan dijual pada harga RM5.00 hingga RM80.00.
2011 telah menjadi tahun yang tenang untuk Bunkface kerana mereka tidak mengeluarkan single baru sejak tahun lepas tetapi menunggu untuk single Bunkace baru akan berakhir tidak lama lagi. Youk telah mengumumkan bahawa Bunkface kini mengumpul bahan-bahan baru untuk album yang akan datang mereka yang akan dirakamkan di Jakarta pada Jun. "Kami akan muncul dengan single baru dan album penuh kedua pada masa akan datang yang dijangka akan dikeluarkan pada bulan Ogos," katanya. Sebelum itu, Bunkface telah membuat persembahan di Indonesia Makassar Pesta dan telah menerima pandagan yang positif dari Indonesia. Indonesia juga telah membuat halaman Facebook yang dikenali sebagai "kubu Indonesia untuk menyokong Bunkface dan menggalakkan penyokong Bunkface seluruh daerah di Indonesia.
Persenjataan Perang Vietnam
Helikopter
Helikopter OH-6A Cayuse boleh tahan menerima tembakan teruk dan masih berupaya pulang dengan selamat. Helikopter ini boleh dilengkapkan dengan sistem senjata M27 dengan senjata Minigun M134 di sebelah kiri pesawat dan sepucuk mesingan M60D 7.62mm di sebelah kanan.
Bell AH-1 Cobra
Helikopter AH-1 Cobra adalah sejenis helikopter penyerang dua anak kapal yang boleh beroperasi sama ada di darat ataupun di laut. Helikopter ini memberikan bantuan serangan rapat untuk pasukan tentera khususnya di dalam peranan anti kereta kebal, iringan bersenjata dan peninjauan.
Helikopter ini lahir daripada pengalaman yang diperolehi semasa perang Vietnam. Kejayaan helikopter Huey yang dipasangkan senjata roket dan mesingan mendorong tentera Amerika Syarikat untuk mencuba penggunaan helikopter penyerang yang khusus, Akhirnya helikopter AH-1F dikeluarkan menggunakan enjin, sistem gear dan sistem rotor helikopter UH-1 tetapi diberikan pengubahsuaian menjadi helikopter penyerang khususnya dengan fiuslaj yang tirus dan tempat juru terbang yang disusun cara tandem. Helikopter ini juga menjadi ikon perang Vietnam. Helikopter ini berjaya memenuhi keperluan tentera Amerika untuk sebuah helikopter yang pantas, ringan dan boleh mensasarkan ordnans dengan tepat.
Apabila program Lockheed Cheyenne gagal mencapai matlamatnya, tentera Amerika Syarikat memilih helikopter AH-1 sebagai alternatif. Model AH-1G Cobra menggunakan rotor lebar, dan boleh terbang dua kali lebih laju daripada helikopter Huey dan boleh berlegar 3 kali lebih lama.
Boeing Vertol CH-46 Sea Knight
Helikopter CH-46 Sea Knight digunakan oleh pasukan Marin Amerika Syarikat untuk tujuan pengangkutan berat sederhana. Helikopter jenis ini mula digunakan dengan pembelian awal sebanyak 600 unit dalam tahun 1964 dan bertujuan memenuhi keperluan pengangkutan berat sederhana pasukan Marin di Vietnam.
Helikopter ini menggunakan sistem dua kipas rotor (tandem rotor) yang memberikannya pengendalian yang lebih baik di dalam keadaan angin kencang yang membolehkan helikopter ini membuat perubahan kedudukan dan hala dengan cepat semasa pergerakan helikopter yang perlahan. Helikopter ini boleh membawa 25 orang anggota tentera serba lengkap dan boleh membuat angkutan 3 ton dan boleh terbang selama 2 jam. Perut kapal yang luas membolehkan ia digunakan untuk pemasangan pengusung bagi pemindahan mangsa bencana. Helikopter ini boleh mendarat dan terapung sehingga 2 jam di atas air sekiranya perlu membuat pendaratan kecemasan.
Sikorsky CH-53 Sea Stallion
CH-53 Sea Stallion adalah nama panggilan sejenis helikopter berat buatan Sikorsky pada asalnya untuk Kor Marin Amerika Syarikat. Helikopter ini kini menjadi helikopter yang paling berat dibuat di negara barat. Helikopter ini direka bentuk sebagai Model 65 dalam tahun 1960. Dalam tahun 1964, helikopter ini memasuki perkhidmatan dengan Kor Marin sebagai CH-53A Stallion.
Helikopter CH-53A dipesan oleh Kor Marin untuk memenuhi keperluan helikopter pengangkutan berat, dan pesawat pertama menjalankan penerbangan pada 12 Oktober 1964.
Helikopter HH-53 adalah versi yang digunakan oleh Tentera Udara Amerika Syarikat untuk operasi mencari dan menyelamat tempur (combat search and rescue) atau CSAR. Pada 15 Mac 1967, helikopter HH-53B Super Jolly Green Giant membuat penerbangan sulungnya di Pengkalan Udara Wright-Patterson. Setelah menjalani penilaian dengan memuaskan, helikopter ini dihantar untuk menjalani misi CSAR di Vietnam. Helikopter HH-53 "Super Jolly" sepatutnya menggantikan helikopter HH-3 Jolly Green Giant dalam peranan CSAR.
HH-53 "Super Jolly" boleh terbang dengan lebih laju berbanding HH-3 dan mempunyai berat pelepasan hampir 3 kali berat pelepasan HH-3. Helikopter HH-53 "Super Jolly" juga lebih berkuasa membolehkan ia dipasangkan dengan pertahanan armor dan persenjataan yang lebih berat, dan boleh terkatung-katung dengan lebih upaya khususnya di tempat dan di paras tinggi.
Helikopter HH-53 Super Jolly menjadi helikopter utama digunakan untuk operasi mencari dan menyelamat tempur CSAR semasa Perang Vietnam menggantikan helikopter HH-3. Helikopter ini juga digunakan untuk melaksanakan misi-misi peperangan khas seperti penyusupan masuk anggota-anggota pasukan khas ke kawasan operasi. HH-53 Super Jolly digunakan untuk menyusup masuk pasukan komando semasa serangan ke atas penjara Son Tay dalam tahun 1970 dalam percubaan untuk membebaskan tahanan perang Amerika di penjara tersebut.
Sikorsky CH-54 Tarhe
Helikopter Sikorsky CH-54A dan CH-54B Tarhe adalah helikopter yang asalnya diberikan penamaan Model 64 oleh Sikorsky. Helikopter ini dikenali sebagai Skycrane kerana melakukan kerja-kerja berat mengangkut keperluan berat di medan perang.
Helikopter ini juga boleh mengangkat kotak kontena yang digunakan untuk pelbagai kegunaan, termasuk penggunaan sebagai sebuah surgeri MASH, lengkap dengan mesin X-Ray, bank darah dan peralatan makmal. Kotak ini dilengkapkan dengan pendingin hawa membolehkan pembedahan dilakukan di mana sahaja. Kotak yang lain membolehkan helikopter ini mengangkat 45 orang anggota tentera serba lengkap.
Helikopter ini berkhidmat dengan 1 Divisyen Kavalri di Vietnam. Helikopter ini juga digunakan dalam operasi mendapatkan semula pesawat udara terhempas yang terlalu berat untuk diangkat oleh helikopter CH-47 Chinook. Helikopter ini unik kerana boleh menggugurkan Sebutir bom 10,000 lb dikenali sebagai ‘daisy-cutter’ untuk memugar kawasan hutan untuk mewujudkan dengan serta merta kawasan pendaratan helikopter.
Helikopter CH-54 Tarhe mempunyai rotor enam bilah, rotor ekor 4 bilah dan dikuasai oleh dua buah enjin turbin Pratt & Whitney T73 -P-1 yang mengeluarkan kuasa 4500 shp, dan boleh mencapai kelajuan penerbangan 128 bsj (111 knots). Helikopter CH-54B menggantikan enjin dengan 2 buah Pratt & Whitney T73-P-700 yang mengeluarkan kuasa 4800 shp.
Bunkface
2011–2013: "Panik" dan pengharamannya, BF Rockstation dan Bunk Not Dead
Pada 9 September 2011, Bunkface mengeluarkan single baru mereka bertajuk "Panik?". Lagu ini sebenarnya ditulis sebelum mengeluarkan album pertama mereka, Phobia Phoney. Lagu itu dirakamkan di Jakarta, Indonesia dan dihasilkan dengan belanjawan yang tinggi. Klip video untuk lagu itu akan dibuat kemudian. Sam mengesahkan bahawa album kedua yang mereka akan buat terdiri daripada 13 lagu, 9 lagu-lagu bahasa Inggeris dan 4 lagu-lagu Melayu termasuk "Panik?". Bunkface berjaya dilaksanakan di Jakarta Urbanfest 2011 pada itu 20.11.11 dan berbuat baik dalam untuk mempamerkan mereka pada hari berikutnya di Hard Rock Cafe Jakarta. Mereka menerima penghormatan khas yang dijemput untuk muncul di talk show popular di Indonesia Bukan Empat Mata. Mereka melakukan single hit mereka terbesar iaitu "Situasi" di dalam acara itu. Sebelum ini, hanya Datuk Siti Nurhaliza dan Amy Search artis lain dari Malaysia telah muncul di rancangan ini. Kumpulan ini ditaja oleh AirAsia bersama-sama dengan Jamu Mak Dara sebagai penaja mereka dan membantu mereka membawa media tempatan untuk menampung aktiviti-aktiviti mereka di Jakarta. Bunkface telah sangat mempunyai ramai peminat di Indonesia dengan jumlah yang besar semasa mereka menginap di Jakarta.
2014–kini: Malam Ini Kita Punya dan kejayaan seterusnya
Album ketiga Bunkface, Malam Ini Kita Punya dikeluarkan pada 3 Oktober 2014. Album mengandungi lapan lagu termasuk lagu eponim dan "Darah Muda" serta sebuah lagu raya, "Anugerah Syawal". Ia merupakan album Bunkface pertama terbitan Sony Music Entertainment Malaysia selepas mereka mengikat kontrak dengan label itu pada awal tahun. Bagi mempromosikan album ini, Bunkface telah dipilih oleh DiGi x Deezer Spotlight Artiste of the Month dan mereka ialah artis pertama yang muncul di sesi DiGi x Deezer Spotlight di Malaysia. Pada 16 Ogos 2015, Bunkface telah dijempu untuk beraksi di Summer Sonic Festival 2015 di Tokyo, Jepun.
Bunkface telah didekati oleh Animonsta Studios untuk menyumbangkan dua runut bunyi untuk filem animasi BoBoiBoy: The Movie yang bertajuk "Bermula" dan "Masih Di Sini". Lagu ini mula diperkenalkan kepada umum dalam treler BoBoiBoy: The Movie yang ditayangkan pada 25 September 2015.
Pada tahun 2016, Bunkface meraikan ulang tahun ke-10 dengan mengadakan konsert khas Bunkface X Live in Kuala Lumpur yang berlangsung pada 24 Disember 2016 di Stadium Chin Woo. Bunkface menandatangani kontrak bersama Universal Music Malaysia dan konsert itu akan menjadi kerjasama antara label utama dan label mereka sendiri, Bunkface Production. Album kompilasi pertama Bunkface, Bunkface X dilancarkan semasa konsert, ia memuatkan lagu-lagu hits kumpulan ini yang dimuatkan dalam EP dan tiga album terdahulu.
2021
Pada tahun 2021, Sam telah menubuhkan satu lagi band projek sampingan bernama THEGIL
Gumbrih, Pekutatan, Jembrana
Gumbrih merupakan sebuah desa di kecamatan Pekutatan, Jembrana, Bali, Indonesia.
Persenjataan Perang Vietnam
Helikopter
Sikorsky UH-34
Helikopter Sikorsky UH-34D bermula sebagai sebuah projek pembiayaan sendiri oleh Sikorsky, dan pada mulanya tidak diendahkan oleh angkatan bersenjata Amerika. Namun demikian, ia kelak menjadi helikopter yang menjadi tulang belakang cawangan perkhidmatan tentera Amerika Syarikat dan negara-negara lain.
Dikenali sebagai S-58 oleh Sikorsky, helikopter H-34 adalah satu penambahbaikan kepada helikopter S-55 buatannya yang mula digunakan dalam tahun 1940-an. Sikorsky membuat bidaan untuk memenuhi keperluan helikopter utiliti untuk Tentera Darat dan Tentera Udara dan keperluan helikopter anti kapal selam untuk Tentera Laut. Sikorsky tewas dalam semua percubaan ini.
Tentera Laut, Tentera Darat dan Kor  Marin menilai semula helikopter S-58 setelah menghadapi masalah dengan pemilihan mereka yang terdahulu dan akhirnya membuat pilihan menggunakan helikopter S-58 ini.
Tentera Laut mulanya memanggil helikopter ini HSS-1 Seabat sementara Kor Marin memanggilnya HUS-1 Seahorse. Tentera Darat memanggilnya H-34 Choctaw. Dalam tahun 1962, penamaan helikopter ini ditukar kepada UH-34. Sikorsky membina 1,825 unit helikopter ini dan Perancis membina 135 unit lagi. Syarikat Westland di United Kingdom membina 400 unit versi dinamakan Wessex.
Helikopter ini menggunakan enjin Wright R-1820-84 dengan 9 silinder dengan penyejukan udara. menggunakan sistem kipas peniup. Fiuslaj helikopter ini dibuat menggunakan logam, khususnya aloi magnesium. Helikopter ini digunakan oleh Tentera Laut sebagai pesawat anti kapal selam dari tahun 1954 sehingga 1962 apabila tugasan ini diambil alih pesawat Sikorsky SH-3 Sea King. Helikopter h-34 juga digunakan untuk penerbangan VIP dan operasi mencari dan menyelamat SAR.
Kor marin menggunakan helikopter ini bermula tahun 1955, dan akhirnya menerima hantaran 515 unit helikopter UH-34D sehinggalah penerimaan helikopter CH-46 untuk perkhidmatan dalam Kor Marin.
Pada 15 April 1962, skuadron Marin HMM-362 ditempatkan di Soc Trang, Vietnam untuk menyokong tentera ARVN. Skuadron ini kemudiannya diikuti oleh lain-lain skuadron helikopter Marin. Sepanjang perkhidmatan helikopter ini dalam Perang Vietnam, 134 buah helikopter UH-34 musnah.
Kapal terbang penyerang
Pesawat ini digunakan sebagai pesawat pengiring helikopter penyelamat, dan untuk sokongan udara dekat (close air support) bagi unit-unit tentera darat yang memerlukan bantuan. Pesawat di dicipta oleh Ed Heinemann, dari syarikat Douglas Aircraft. A1 Skyraider adalah sebuah kapal terbang yang lasak, boleh membawa muatan perang yang banyak dan boleh berlegar berjam-jam di atas kawasan operasi untuk menunggu panggilan daripada pasukan yang memerlukan bantuan. A1D Skyraider dikreditkan dengan kejayaan menembak jatuh sebuah pesawat MiG-17. Di penghujung Perang Vietnam, tugas A1D Skyraider diambil alih pesawat A-37 Dragonfly and A-7 Corsair II.
Kapal terbang pejuang A1 Skyraider paling masyhur kerana melakukan operasi “Sandy” untuk mengiring helikopter penyelamat semasa Perang Vietnam. Pesawat ini adalah pesawat pejuang penyerang satu tempat duduk yang dibina oleh Douglas Aircraft Company (selepas itu McDonnell Douglas dan kini sebahagian daripada syarikat Boeing). Pesawat ini menjadi satu kejanggalan kerana menjadi pesawat berkipas yang amat berjaya melakukan misi dan tugasannya di zaman penerbangan jet.
Kapal terbang ini adalah rekaan pereka terkenal Ed Heinemann. Dia terkenal kerana menjadi pereka kapal terbang A-4 Skyhawk. Heinemann membuat Skyraider sebagai satu pilihan yang lebih mudah kepada reka bentuk kapal terbang XBTD-1. penerbangan sulung prototaip dibuat pada 18 Mac 1945. Kapal terbang ini mempunyai enjin Wright R-3350, dan 7 stesen persenjataan di setiap sayap, membolehkannya membawa muatan senjata yang amat banyak.
Skyraider terlalu lambat untuk beraksi dalam Perang Dunia II, tetapi memberikan perkhidmatan cemerlang semasa Perang Korea. Kelebihan kapal terbang ini membawa muatan perang yang banyak dan kebolehannya berlegar untuk masa yang lama (selama 10 jam) menjadikannya ia paling sesuai untuk memenuhi misi serangan bantuan rapat (close air support). Skyraider melalui beberapa versi bermula dengan AD-1, dan kemudiannya AD-2 sebelum digantikan dengan versi AD-3. Versi AD-4 mempunyai enjin Wright R-3350-26WA yang lebih berkuasa, dan versi AD-5 mempunyai dua orang juruterbang. Versi pengeluaran terakhir adalah AD-7 yang menggunakan enjin Wright R-3350-26WB.
Pengeluaran dihentikan dalam tahun 1957 setelah pembinaan 3,180 unit. Dalam tahun 1962, pesawat ini ditukarkan penamaannya kepada A-1 Skyraider dan digunakan semasa Perang Vietnam oleh Tentera Udara Amerika Syarikat dan Tentera Laut Amerika Syarikat. A1D Skyraider mengilhamkan pesawat A-10 Thunderbolt II yang direka sebagai pesawat khusus sokongan udara dekat untuk misi tempur di teater Eropah.
Cessna A-37 Dragonfly
Kapal terbang penyerang ‘’’A-37 Dragonfly’’’ dibangunkan dalam tahun 1963 dengan membuat pengubahsuaian kepada kerangka kapal terbang latihan T-37 Tweety Bird. Walaupun kelihatan serupa, pada hakikat tidak banyak kelengkapan yang boleh dikongsi bersama di antara kedua model ini. Stesen senjata diletakkan di bahagian bawah sayap dan hujung sayap diletakkan tangki minyak. Kokpit pesawat ini diberikan kelengkapan avionics yang lebih canggih dan kerusi lenting, dan kebolehan mengisi minyak semasa penerbangan. Meriam 20mm juga dipasangkan.
Oleh kerana pengubahsuaian ini melibatkan penambahan berat pesawat, dua enjin General Electric J85-GE-17A yang lebih berkuasa dipasangkan yang memberikan tujahan 2,850 lbs. Pesawat ini mempunyai depan sayap 35 kaki 10 inci, panjang 29 kaki 3 inci dan tinggi 8 kaki 10 inci. Berat maksimum pesawat ini adalah 7000 kg dan ia boleh terbang dengan kelajuan maksimum 800 kmj. Pesawat ini boleh terbang sehingga ketinggian 14000 meter. Pesawat ini mempunyai 2 orang anak kapal.
Persenjataan pesawat A-37 Dragonfly termasuklah satu pucuk minigun 7.62mm di bahagian muncung pesawat dan beban perang seberat 2400 kg yang boleh dipasang di 8 stesen senjata di sayap. Tatasusun yang lain boleh melibatkan pemasangan dua pod mesingan, 2 pelancar roket 2.75 inci dan 4 butir bom. Sebanyak 577 pesawat A-37 dibina oleh Cessna dalam jangka masa 10 tahun. Pesawat ini digunakan dengan meluas semasa Perang Vietnam dan sebilangannya diserahkan kepada Tentera Udara Republik Vietnam.
Douglas A-4 Skyhawk
Kapal terbang McDonnell-Douglas (kini Boeing) A-4 Skyhawk adalah sejenis pesawat penyerang yang direka khusus untuk beroperasi dari kapal induk Tentera Laut Amerika Syarikat. Kapal terbang ini masih dalam perkhidmatan dengan angkatan tentera beberapa buah negara seperti Argentina.
Pesawat A-4 Skyhawk dicipta oleh Ed Heinemann untuk memenuhi keperluan Tentera Laut yang mencari kapal terbang bagi menggantikan pesawat A-1 Skyraider. Ed Heinemann memilih untuk mencipta pesawat yang paling ringan dan paling kecil dan paling mudah dikendalikan. Hasilnya, pesawat A-4 Skyhawk ciptaan Ed Heinemann hanya separuh daripada berat yang ditetapkan oleh Tentera Laut dan buka sayapnya kecil sehingga tidak memerlukan sayapnya dilipat untuk simpanan dalam hangar kapal. Kelasakan pesawat ini memberikan jolokan "Scooter".
Dalam tahun 1952, Tentera Laut memberikan kontrak kepada McDonnell-Douglas untuk pembekalan kapal terbang A-4 Skyhawk. Penerbangan sulung dilakukan pada 22 Jun 1954 dan penghantaran kepada skuadron Tentera Laut dan Kor Marin bermula pada akhir tahun 1956. Skyhawk berterusan dibuat sehingga tahun 1975 dengan 2960 unit dibina, termasuk 555 pesawat dua tempat duduk.
Tentera Laut mula menarik baik pesawat A-4 Skyhawk daripada perkhidmatan skuadron dalam tahun 1967 untuk penggantian dengan pesawat A-7 Corsair II. Kor Marin terus menggunakan pesawat A-4 Skyhawk sehingga pertengahan tahun 1990-an apabila ia digantikan oleh pesawat AV-8 Harrier.
Grumman A-6 Intruder
Bentuk sayapnya memberikan tahap efisien yang tinggi pada kelajuan subsonik. Bentuk sayap A-6 Intruder digunakan sebagai asas kepada reka bentuk sayap F-14 Tomcat bersama-sama dengan roda dan geometri salur masuk enjin. Dalam tahun 1962, pesawat ini menerima siri penamaan A-6. pesawat A-6 mula memasuki perkhidmatan peringkat skuadron pada bulan Februari 1963. Pesawat A-6 Intruder menjadi pesawat penyerang utama digunakan oleh Tentera Laut dan Kor Marin. Pesawat ini juga boleh membawa muatan perang yang berat.
12 buah pesawat A-6A lagi diubahsuai menjadi A-6C yang diberikan peranan khusus menyerang sasaran di Laluan Ho Chi Minh. Pesawat A-6C ini mempunyai sistem infra merah FLIR dan kamera TV dan mempunyai peralatan khas untuk mengesan enjin lori yang menggunakan Laluan Ho Chi Minh. Sebuah daripada 12 pesawat ini musnah semasa menjalankan operasi.
Ling-Temco-Vought A-7 Corsair II
Pesawat A-7 Corsair II menggunakan kerangka pesawat F-8 Crusader yang diubahsuai dengan badan yang lebih lebar dan lebih pendek untuk menjalankan operasi serangan bantuan rapat (CAS) untuk Tentera Udara Amerika Syarikat. Pesawat ini memulakan perkhidmatan dalam tahun 1965.
Dalam tahun 1962, Tentera Laut Amerika Syarikat menjalankan kerja persediaan untuk menggantikan pesawat A-4 Skyhawk dengan sejenis pesawat yang mempunyai jarak tempur yang lebih jauh dan keupayaan membawa lebih banyak bom. Penekanan diberikan kepada keupayaan mengena sasaran dengan tepat untuk membolehkan kos per sasaran diminimumkan. Untuk mengurangkan kos, cadangan dihadkan kepada reka bentuk sedia ada. Cadangan Vought berasaskan pesawat F-8 Crusader diterima sebagai pemenang.
Pesawat A-7 Corsair mempunyai ketinggian 16 kaki dan panjangnya 46 kaki, sementara depan sayapnya adalah 38 kaki 9 inci dengan berat kosong 19,500 lbs dan berat maksimum 42,000 lbs. Pesawat ini didorong oleh sebuah enjin turbofan Pratt & Whitney TF30. Keupayaan mengenai sasaran dengan tepat dibolehkan dengan penggunaan sistem automatik dengan sistem pandu arah elektronik dan sistem pengeboman. Pesawat A-7 Corsair menjadi pesawat pengebom utama Tentera Laut Amerika menjelang penghujung Perang Vietnam. Pesawat A-7 Corsair menjalankan misi terakhir Perang Vietnam dengan serangan ke atas sasaran di Kemboja pada 15 Ogos 1973. Pesawat A-7 Corsair II adalah antra pesawat tempur paling awal menggunakan sistem HUD, sistem pandu arah inertia dibendung Doppler (doppler-bounded inertial navigation system)  dan enjin turbofan.
Pesawat A-7 Tentera Laut Amerika mula ditempatkan di medan Perang Vietnam dalam tahun 1967 di atas kapal induk USS Ranger (CVA-61) dan pertama kali membuat penerbangan tempur pada 4 Disember 1967. Pesawat A-7B yang ditambah baik memasuki perkhidmatan peringkat skuadron pada awal tahun 1969. Tentera Udara Amerika Syarikat menggunakan pesawat A-7D mereka di Vietnam bermula dengan penempatan Kumpulan Pesawat Pejuang Taktikal ke-354 (354th Tactical Fighter Wing) di Pengkalan Udara Korat, Thailand. Pesawat A-7 ditugaskan untuk misi “Sandy” mengiringi helikopter CSAR dalam misi menyelamat. Pesawat A-7D Tentera Udara Amerika Syarikat mengendalikan 12,928 kali penerbangan tempur di Vietnam dengan mengalami kehilangan 4 buah pesawat, kadar paling rendah untuk mana-mana jenis pesawat.
General Dynamics F-111 Aardvark
Pesawat versatil F-111 yang diberikan nama jolokan Aardvark mula menyertai perkhidmatan skuadron dalam Tentera Udara Amerika Syarikat dalam tahu 1967. Pesawat ini boleh terbang pada kadar 2 kali kelajuan bunyi (Mach 2) dengan mengayunkan sayapnya ke belakang. Sayapnya diayunkan ke hadapan untuk berlepas, mendarat dan semasa terbang pada kelajuan rendah.
Pesawat ini mulanya dipangiil TFX (Tactical Fighter X), dan dibuat untuk memenuhi keperluan pejuang-pengebom baru untuk Tentera Udara Amerika Syarikat. Dalam tahun 1960, Jabatan Pertahanan Amerika menggabungkan keperluan Tentera Udara dengan keperluan pesawat pejuang baru untuk Tentera Laut. Satu pertandingan diadakan di antara pengeluar kapal terbang. General Dynamics akhirnya muncul sebagai pemenang pertandingan.
Penerbangan sulung pesawat F-111A berlangsung dalam bulan Disember 1964 dan pesawat mula dihantar kepada Tentera Udara dalam tahun 1967 tetapi program F-111B untuk Tentera Laut dibatalkan. Kesemua sekali, 566 buah kapal terbang F-111 dibina, dengan 159 buah dalam versi F-111A. Pesawat F-111 terlibat dalam Perang Vietnam semasa berkhidmat dengan Kumpulan 474TFW menjalankan operasi Linebacker II.
Pesawat pengebom
Pesawat Pengebom B-52 Stratofortress
Kapal terbang Boeing B-52 Stratofortress merupakan pesawat pengebom strategik yang digunakan oleh Tentera Udara Amerika Syarikat (USAF) sejak tahun 1954.
Pesawat ini paling digeruni oleh pejuang-pejuang NVA dan Viet Cong apabila menjalankan operasi pengeboman semasa Perang Vietnam. Mereka yang terselamat menggambarkan pengalaman seperti melalui satu gempa bumi. Sebuah pesawat pengebom B-52 boleh menggugurkan lebih daripada 84 biji bom 500 lb di dalam perut kapal dan tambahan 24 biji bom yang dipasangkan di tempat persenjataan di bawah sayap.
B-52 memainkan peranan penting semasa operasi pengeboman dalam tahun 1965 dengan penempatan 27 buah pesawat B-52F di Pengkalan Udara Andersen di Guam. Mereka menjalankan operasi pengeboman ke atas kedudukan NVA dan Viet Cong di Laluan Ho Chi Minh, dan memberikan bantuan serangan dekat (Close Air Support) kepada kedudukan tentera Amerika dan juga kedudukan tentera di Vietnam Utara.
Operasi pertama dijalankan pada 18 jun 1965 oleh 27 buah pesawat B-52F yang mensasarkan Ben Cat, 64 kilometer di utara Saigon. Misi ini mengalami kehilangan 2 buah pesawat B-52 yang berlanggar di udara dalam perjalanan ke Vietnam dan mengakibatkan 8 kematian. Pesawat B-52F digantikan dengan pesawat B-52D dalam tahun 1966. Pesawat B-52D menjadi versi paling berjaya menjalankan operasi di Vietnam. Ops Arc Light pertama diterbangkan daripada Pengkalan Udara Kadena pada 16 Februari 1968.
Dalam tahun 1967, pesawat B-52D ditempatkan di Pengkalan Udara U Tapao di Thailand, di mana jarak yang lebih dekat membolehkan pesawat ini menjalankan misi pengeboman tanpa keperluan mengisi minyak di udara. Operasi di U Tapao berterusan sehingga tahun 1973.
Martin B-57 Canberra
Kapal terbang pengebom B-57 Canberra digunakan oleh Tentera Udara Amerika Syarikat untuk menjalankan misi-misi pengeboman dan peninjauan mulai tahun 1950-an. Kapal terbang ini pada asalnya diasaskan kepada pesawat English Electric Canberra buatan British.
Versi B-57B menjadi versi muktamad pesawat pengebom ini, dan mempunyai beberapa pengubahsuaian. 4 stesen senjata dipasangkan di bawah sayap kapal terbang ini untuk membolehkan lebih banyak senjata dibawa. Kapal terbang ini juga diberikan persenjataan 8 pucuk mesingan of 0.50 in (12.7 mm) Browning M2 dan kemudiannya digantikan dengan 8 pucuk meriam 20 mm jenis M39.
Dalam bulan April 1965, pesawat B-57B mula membuat serangan waktu malam dibantu oleh pesawat lampu suar dan pesawat peperangan elektronik jenis EF-10B Skyknight. Pada 16 Mei 1967, sebuah pesawat b-57B meletup di atas landasan di Bien Hoa, dan menyebabkan kemusnahan 10 buah B-57B yang lain, bersama-sama 11 buah kapal terbang A-1 Skyraider dan sebuah kapal terbang F-8 Crusader.
Akibat pelumpuhan perang, peswat B-57 dihantar ke Phan Rang di mana mereka menyertai serangan membantu operasi tentera di kawasan tersebut bersama-sama pesawat pengebom Canberra Tentera Udara Diraja Australia. Daripada 94 buah pesawat B-57 yang dihantar ke Vietnam, 51 buah menjadi korban perang dan pada akhir tahun tahun 1969, hanya 9 buah sahaja yang masih tinggal.
Pesawat pejuang
McDonnell Douglas F-4 Phantom
Pesawat McDonnell Douglas F-4 Phantom II adalah pesawat pejuang-pengebom supersonik dua tempat duduk yang dibina untuk Tentera Laut Amerika Syarikat. Pesawat ini berkhidmat dengan Tentera Laut dari tahun 1960 hingga 1996. Selain itu, pesawat ini juga berkhidmat dengan Tentera Udara Amerika Syarikat dan negara-negara lain seperti Jepun, Korea, United Kingdom dan Jerman. Dalam tahun 2001, masih terdapat lebih 1,000 buat pesawat yang masih aktif berkhidmat.
F-4 Phantom memasuki perkhidmatan Tentera Laut dalam tahun 1960 sebagai pejuang pertahanan armada. Perkhidmatan dengan Tentera Udara mengikut dalam tahun 1963 dalam peranan pejuang-pengebom. Apabila pembuatan dihentikan dalam tahun 1981, sebanyak 5,195 buah pesawat F-4 Phantom telah dibina, menjadikannya pesawat supersonik buat Amerika yang paling banyak dikeluarkan. Pengeluaran F-4 Phantom berterusan selama 24 tahun. Pesawat F-4 Phantom memang besar dan berat dengan berat berlepas maksimum 27,000 kg tetapi masih boleh mencapai kelajuan Mach 2.23 dan kecepatan naik 12,600 meter seminit (41,000 kaki seminit).
Pesawat F-4 Phantom juga memegang beberapa rekod penerbangan, termasuk rekod kelajuan 2,585 km/jam dan rekod ketinggian 30,040 meter. F-4 Phantom juga boleh membawa persenjataan seberat 8,480 kg yang boleh dipasangkan kepada 9 stesen senjata meliputi misil udara ke udara dan misil udara ke darat, serta pelbagai jenis bom yang dikawal dan tidak dikawal, termasuk bom nuklear. Pada mulanya, F-4 Phantom tidak diberikan persenjataan meriam sehinggalah pengalaman tempur di Vietnam memaksa pemasanagan sepucuk meriam 20mm kepada pesawat F-4E Phantom. Pesawat ini juga membawa inovasi menggunakan radar dedenyut-Doppler.
Penggunaan meluas dengan Tentera Amerika dan sekutunya serta rupa bentuknya yang ketara, F-4 Phantom menjadi satu ikon Perang Dingin dan memberikan khidmat cemerlang semasa Perang Vietnam dan Perang Arab Israel. Pesawat F-4 Phantom merekodkan 393 kemenangan di udara. Selain serangan darat, F-4 Phantom juga menjalankan misi tinjauan taktikal dan misi Wild Weasel. Pesawat F-4 Phantom II juga unik kerana digunakan oleh pasukan pertunjukan udara Thunderbirds Tentera Udara (F-4E) dan Blue Angels Tentera Laut (F-4J) bermula tahun 1969 dan digunakan selama 6 tahun.
Northrop F-5A Freedom Fighter Tentera Udara Amerika Syarikat membuat penilaian pesawat F-5A di bawah program the Skoshi Tiger dalam tahun 1965. 12 buat pesawat dihantar untuk penilaian oleh Kumpulan Pejuang Taktikal ke 4503 (4503 TFW) dan diberikan penamaan F-5C. kumpulan ini mengadakan 3,500 penerbangan dari Bien Hoa di Vietnam Selatan dengan mengalami dua pesawat musnah. Tetapi Tentera Udara Amerika Syarikat mendapati pesawat F-5 tidak sesuai untuk kegunaan mereka. Pesawat-pesawat itu dipindahkan kepada Tentera Udara Vietnam Selatan.
Vietnam Selatan mahukan pesawat F-4 Phantom, tetapi tidak diendahkan oleh Amerika Syarikat. Sebaliknya, mereka berpendapat pesawat F-5 setanding dengan pesawat supersonik yang digunakan oleh Vietnam Utara. Pesawat F-5 Vietnam Selatan menjalankan misi serangan darat untuk membantu pasukan tentera darat. Perkhidmatan pesawat F-5 freedom Fighter dalam perkhidmatan Vietnam Selatan mendukacitakan kerana mempunyai ketepatan mengebom yang kurang baik. Selepas pengunduran Amerika Syarikat dari Vietnam Selatan dalam tahun 1973 melihat peningkatan bantuan tentera kepada Vietnam. Sejumlah 126 buah pesawat F-5A dihantar ke Vietnam, kebanyakannya menggunakan pesawat yang dahulunya digunakan oleh Taiwan, Korea Selatan dan Iran yang bertukar menggunakan pesawat F-5E Tiger II yang lebih berkeupayaan.
Chance-Vought F-8 Crusader Semasa peringkat awal Perang Vietnam. Peranan utama F-8 Crusader adalah sebagai pesawat peninjau, dengan diiringi pesawat pejuang. Selain itu, pesawat ini juga menjalankan operasi pengeboman, misi mengiring dan MigCAP (Mig Combat Air Patrol).
Pesawat F-8 Crusader mencatatkan kadar kemenangan (kill ratio) terbaik di kalangan pesawat pejuang Amerika Syarikat, dengan 19 kemenangan berbanding 3 pesawat yang musnah. Hampir kesemua daripada kemenangan direkod menggunakan misil AIM-9 Sidewinder. Selepas ketibaan pesawat F-4 Phantom II, kejaguhan F-8 Crusader berpindah ke tangan F-4 Phantom II.
Pesawat F-8 Crusader juga kadang kala digunakan sebagai umpan (decoy) dalam pertarungan dengan sistem SAM kendalian Vietnam Utara, dengan membiarkan radar sistem pertahanan menjejak pergerakan mereka dan membolehkan pesawat pengebom menyusup ke kawasan sasaran. Di antara tahun 1964 hingga 1973, 68 buah pesawat F-8 Crusader ditembak jatuh oleh aktiviti musuh. Sejumlah 166 buah pesawat F-8 Crusader musnah semasa Perang Vietnam iaitu 23 pesawat Kor Marin dan 143 pesawat Tentera Laut. Jumlah ini adalah 13% daripada keseluruhan bilangan pesawat F-8 Crusader yang dibina. Namun demikian 76 daripada 166 pesawat F-8 Crusader musnah akibat kemalangan dan bukannya semasa pertempuran. Republic F-105 Thunderchief Pesawat ini diberikan nama jolokan “Thud” dan memikul beban berat semasa Perang Vietnam, menjalani misi pengeboman taktikal dengan baik. Pesawat F-105 menjalankan operasi penyusupan jauh ke kawasan Vietnam Utara merentasi kawasan pertahanan SAM yang padat untuk menggugurkan bom dengan tepat ke atas sasaran.
Pesawat Model D membuat paling banyak operasi menentang Vietnam Utara dan berjaya mencatatkan kemenangan memusnahkan 25 buah pejuang MiG. Model F-105D merupakan versi pelbagai cuaca dan F-105F adalah versi dua tempat duduk. Pesawat F-105G adalah versi "Wild Weasel" dan ditugaskan menjalankan misi penyesakan radar SAM dan memusnahkan kedudukan SAM.
Pesawat F-105 Thunderchief menjadi pesawat utama menjalankan misi serangan darat untuk Tentera Udara, dengan 20,000 penerbangan tempur dilakukan. Sebanyak 334 buah pesawat F-105 musnah sepanjang Perang Vietnam. Dua orang juru terbang F-105 “Wild Weasel” dianugerahkan Pingat Penghormatan (Medal of Honor).
Selepas Perang Vietnam, pesawat F-105 ditarik keluar daripada perkhidmatan Tentera Udara dan dipindahkan kepada pasukan Pengawal Udara Kebangsaan, namun penggunaan berat pesawat-pesawat ini semasa perang Vietnam telah mengehadkan kegunaan mereka.
North American F-100 Super Sabre
Pesawat Pejuang MiG-21
Pesawat Pejuang MiG-19 Pesawat Pejuang MiG-17
Kapal terbang pengangkut
Fairchild C-123 Provider
Pesawat C-123 mula digunakan di Vietnam dalam tahun 1962. Pesawat ini digunakan di seluruh pelosok Vietnam sebagai pengangkut anggota dan barang-barang. Kebolehannya menggunakan landasan pendek membolehkan unit-unit tentera digerakkan dengan cepat ke merata tempat. Pesawat C-123 menjalankan pelbagai operasi seperti menggugurkan anggota payung terjun, pengangkutan anggota, peluru dan bekalan lain, penyemburan bahan kimia (Agent Orange), penerbangan ehsan, penerbangan menyelamat, pemindahan udara dan penghantaran pundi bahan api.
Semasa pengepungan pengkalan Khe Sanh dalam tahun 1968, pesawat C-123 Provider dan C-130 Hercules  membolehkan penghantaran diteruskan kepada garison di pengkalan tersebut. Apabila keadaan semakin getir dan penerbangan oleh pesawat C-130 Hercules dihentikan, pesawat C-123 Provider menjadi satu-satunya talian hayat anggota marin di Khe Sanh. Apabila keadaan meruncing dan pendaratan tidak lagi boleh dibuat, pesawat C-123 Provider menjalankan operasi pengguguran bekalan menggunakan teknik LAPES.
Pesawat C-123 Provider juga digunakan secara meluas dalam Operasi Ranch Hand menyembur bahan kimia Agent Orange untuk meranggas daun-daun pohon di hutan belantara bagi membolehkan pasukan tentera mengenal pasti kedudukan musuh dan untuk memusnahkan simpanan makanan musuh. Pesawat C-123 juga diubah suai menjadi pesawat gempur (gunship) di bawah projek Gunship III menggunakan model AC-119G Shadow dan AC-119K Stinger.
Lockheed C-130 Hercules
Lockheed C-5 Galaxy
De Havilland Canada DHC-4/C-7 Caribou
Antonov AN-2
Pesawat “gunship"
AC-47 Spooky
Dalam Perang Vietnam, Tentera Udara Amerika mengubah suai pesawat C-47 Skytrain sebagai platform senjata. Pesawat ini dipasangkan secara percubaan dengan 3 pucuk minigun GAU-17 yang boleh menembak peluru 7.62mm pada kadar 2,000 hingga 4,000 butir peluru per minit. Senjata ini dikawal dari jarak jauh oleh juruterbang ataupun juru tembak yang ditentukan. Pesawat ini juga dipasangkan 48 butir lampu suar Mk 24 membolehkan pesawat ini menerangi kawasan sasaran untuk membuat serangan. AC-47 Spooky amat berkesan membantu kumpulan askar sedang bertempur (troops in contact). AC-47 Spooky lebih dikenali dengan nama “Puff The Magic Dragon” sempena lagu popular ketika itu. Walaupun AC-47 Spooky berjaya, ia mempunyai kelemahan kerana terbang pada kelajuan rendah dan tidak mempunyai kuasa enjin yang mencukupi.
Kejayaan AC-47 Spooky sebagai platform senjata mendorong Tentera Udara Amerika mengubah suai pesawat lebih besar. AC-119G Shadow dan Stinger dibangunkan daripada kerangka pesawat C-119 Flying Boxcar dan pasukan simpanan mempunyai bilangan kerangka yang banyak. 26 AC-119G Shadow diubah suai, dilengkapkan dengan 4 laras minigun GAU-17, lampu suar dan digunakan untuk menggantikan AC-47 Spooky dalam peranan membantu askar yang sedang bertempur. 26 buah AC-119K Stinger dibina dengan 2 pucuk meriam 20 mm jenis M61 untuk kegunaan khusus memusnahkan trak dan lori di Laluan Ho Chi Minh.
AC-119G Shadow dan AC-119K Stinger
Fairchild AC-119G Shadow dan AC-119K Stinger dicipta semasa Perang Vietnam untuk menggantikan pesawat penyerang AC-47 Spooky dan untuk menyokong pesawat AC-130 Spectre yang baru memasuki perkhidmatan dengan Tentera Udara Amerika Syarikat. Program pembinaan pesawat AC-119G dan AC-119K sebenarnya dibuat selepas pembinaan pesawat AC-130 Spectre dan bukan sebaliknya.
Menjelang akhir tahun 1967, penggunaan pesawat senjata AC-47 Spooky amat berjaya, tetapi Tentera Udara Amerika Syarikat merasakan pesawat AC-47 Spooky terlalu kecil. Mereka merancangkan penggunaan pesawat lebih besar. Pesawat AC-130 Spectre amat berjaya tetapi kos operasinya tinggi dan kos kerangkanya mahal. AC-130 Spectre ditumpukan kegunaannya di laluanHo Chi Minh.
Sebaliknya, Tentera Udara Amerika Syarikat mempunyai banyak kerangka C-119 kerana pesawat ini tidak lagi berkhidmat aktif dan diletakkan dalam simpanan. Di bawah projek Project Gunship III, 26 buah pesawat C-119G dibina sebagai pesawat AC-119G dan 26 buah pesawat C-119K diubahsuai menjadi pesawat AC-119K (Model AC-119K mempunyai tambahan 2 pucuk meriam M61 20mm). Menjelang bulan November 1968, pesawat-pesawat ini dihantar ke Vietnam menyertai Kumpulan Operasi Khas ke-14 (14th Special Operations Wing) terdiri dari Skuadron Ke-17 dengan AC-119G dan Skuadron Ke-18 dengan C-119K. Pesawat ini berkhidmat sehingga tahun 1971 apabila 14th SOW dibubarkan.
AC-130 Spectre